**Ministru kabineta noteikumu projekta "Noteikumi par īpašas formas apliecinājumu administratīvā pārkāpuma procesā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar projektu paredzēts noteikt īpašas formas apliecinājuma veidlapu, lai būtu iespējams nosūtīt nolēmumus par mantiska rakstura piedziņu administratīvā pārkāpuma procesā saskaņā ar Padomes 2005. gada 24. februāra Pamatlēmumu 2005/214/TI par savstarpējas atzīšanas principa piemērošanu attiecībā uz finansiālām sankcijām un Administratīvās atbildības likumu, kurā ir pārņemts minētais Pamatlēmums.Projekts stāsies spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Administratīvās atbildības likuma 289. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Padomes 2005. gada 24. februāra Pamatlēmums 2005/214/TI par savstarpējas atzīšanas principa piemērošanu attiecībā uz finansiālām sankcijām (turpmāk – Pamatlēmums) paredz savstarpējās atzīšanas principa piemērošanu attiecībā uz finansiālām sankcijām, ko piemēro tiesu vai administratīvas iestādes, lai veicinātu šādu sankciju izpildi dalībvalstī, kas nav tā valsts, kurā sankcijas piemērotas. Pamatlēmums pamatā attiecas uz krimināllietās pieņemtajiem lēmumiem. Tomēr Pamatlēmuma 1. panta a) punkta iii) apakšpunktā noteikts, ka atzīstami un izpildāmi ir arī lēmumi, kurus pieņēmusi izdevējas valsts iestāde, kas nav tiesa, attiecībā uz darbībām, kas ir sodāmas atbilstīgi izdevējas valsts tiesību aktiem, jo ir pārkāptas tiesību normas, ar nosacījumu, ka attiecīgajai personai ir bijusi iespēja iesniegt šo lietu izskatīšanai tiesā, kam ir īpaša jurisdikcija krimināllietās. Savukārt Pamatlēmuma 1. panta a) punkta iv) apakšpunktā noteikts, ka atzīstami un izpildāmi ir arī lēmumi, kurus pieņēmusi tiesa, kam ir īpaša jurisdikcija krimināllietās, ja lēmums pieņemts attiecībā uz iii) apakšpunktā minēto lēmumu. Pamatlēmuma 5. panta 1. punktā ir uzskaitīti nodarījumi, attiecībā uz kuriem lēmums ir atzīstams un izpildāms, nepārbaudot nodarījuma abpusējo sodāmību. Lielākoties uzskaitītie nodarījumi ir krimināli sodāmi. Tomēr Pamatlēmuma 5. panta 3. punktā noteikts, ka ir izpildāmi arī lēmumi par nodarījumiem, kas nav uzskaitīti Pamatlēmuma 5. panta 1. punktā. Šajā gadījumā izpildes valsts var saistīt lēmuma atzīšanu un izpildi ar tādu nosacījumu, ka lēmums ir saistīts ar darbību, ko atzītu par nodarījumu saskaņā ar izpildes valsts tiesību aktiem.Latvijas tiesību sistēmā ar šiem gadījumiem ir saprotami administratīva rakstura pārkāpumi. Līdz šim Latvijā nebija paredzēts mehānisms, kādā izpildīt tādus tiesiskās palīdzības lūgumus par mantiska rakstura piedziņu par nodarījumu, kas pēc Latvijas likuma ir atzīstams par administratīvo pārkāpumu. Tāpat nebija noteikta kārtība, kādā tiek veikta Latvijā pieņemta nolēmuma par mantiska rakstura piedziņu izpilde Eiropas Savienības dalībvalstī.Lai noteiktu Pamatlēmumam atbilstošu kārtību, kādā Latvijā izpilda citas dalībvalsts nolēmumu par mantiska rakstura piedziņu administratīvā pārkāpuma lietā un kādā Latvija nosūta citai dalībvalstij nolēmumu administratīvā pārkāpuma lietā, Administratīvās atbildības likumā (stāsies spēkā 2020. gada 1. janvārī) paredzēts atbilstošs regulējums. Minētā kārtība attieksies uz nolēmumiem, ar kuriem piemērots naudas sods un procesuālo izdevumu atlīdzība.Līdz ar šī likuma spēkā stāšanos Latvija būs pilnībā izpildījusi saistības, kas izriet no Pamatlēmuma, paredzot iespēju Latvijā izpildīt nolēmumus par visiem Pamatlēmuma 5. pantā minētajiem nodarījumiem. **Latvijā pieņemta nolēmuma par mantiska rakstura piedziņu izpilde Eiropas Savienības dalībvalstī:**Pamatlēmums paredz nolēmumu par mantiska rakstura piedziņu kopā ar Pamatlēmuma 4. panta 2. punktā paredzēto apliecību, nosūtīt tās dalībvalsts kompetentajām iestādēm, kurā fiziskai vai juridiskai personai, pret kuru ir pieņemts nolēmums, ir īpašums vai ienākumi, kurā tai ir pastāvīgā dzīvesvieta vai, juridiskas personas gadījumā, juridiskā adrese. Lai nodrošinātu mantiska rakstura piedziņu, projekts paredz noteikt šo īpašas formas apliecinājumu un tā saturu (projekta 1. un 2. pielikums) atbilstoši Pamatlēmumam.**Atbilstoši Administratīvās atbildības likumam lūgt mantiska rakstura piedziņu dalībvalstī varēs tikai par**:**1)** nolēmumu, ar kuru piemērots naudas sods par administratīvo pārkāpumu;**2)** nolēmumu par procesuālo izdevumu atlīdzību, ievērojot nosacījumu, ka mantiska rakstura piedziņa pārsniedz 70 *euro*.Pirms tiesiskās palīdzības lūguma nosūtīšanas, iestāde, kas piemērojusi administratīvo sodu, Eiropas Tiesiskās sadarbības tīkla krimināllietās tīmekļvietnē pārbaudīs konkrētās valsts atrunas, kurās norādīta kompetentā iestāde un tās adrese, kā arī valoda, kas tiek piemērota, nosūtot apliecinājumu. Gadījumā, ja apliecinājumu nepieciešams sniegt nevis angļu valodā (2. pielikums), bet atrunās norādītajā valodā, iestāde izmantos Eiropas Tiesiskās sadarbības tīkla krimināllietās tīmekļvietnē pieejamās apliecinājuma veidlapas.[[1]](#footnote-2) Savukārt tajā ietveramās informācijas satura tulkošanu nodrošinās iestāde, kuras amatpersonas sākotnēji pieņēmušas nolēmumu par sodu (Administratīvās atbildības likuma 255. pants). Attiecīgi minētās apliecinājuma satura tulkošanas izmaksas uzņemas iestāde, kura sākotnēji pieņēmusi nolēmumu par sodu, un, kura nosūtīs tiesiskās palīdzības lūgumu. **Tiesiskās palīdzības lūgumus citai dalībvalstij nosūtīs iestāde, kas piemērojusi administratīvo sodu**, tādēļ 2. pielikuma d) apakšpunkts netiks aizpildīts, jo efektivizējot tiesiskās palīdzības lūgumu apriti, nav paredzēta centrālās iestādes iesaiste (Administratīvās atbildības likuma 289. panta pirmā daļa)Standarta situācijās Latvija, prasot nolēmuma par mantiska rakstura piedziņu izpildi Eiropas Savienības dalībvalstī, izmantos projekta 2. pielikumu. Tādējādi katrai iestādei īpašas formas apliecinājums nebūs jātulko angliski un minētais apliecinājums būs vienveidīgs.Papildus, lai ikviena persona valsts valodā varētu uzzināt apliecinājuma ietvaru, projektam pievienots arī 1. pielikums, kas kalpo kā skaidrojošs materiāls (informatīva nozīme). Tādējādi attiecīgi 1. pielikums ir pielāgots Latvijas nacionālajam regulējumam administratīvo pārkāpumu jomā, tādēļ tajā saglabāta Latvijas nacionālajam regulējumam administratīvo pārkāpumu jomā raksturīgā terminoloģija, proti, termins "mantiska rakstura piedziņa" apzīmē "finansiālu sankciju" Pamatlēmuma izpratnē.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Projekts paredz tiesisko sadarbību administratīvā pārkāpuma procesā. Krimināltiesiskajā sadarbībā īpašas formas apliecinājums pārņemts ar Ministru kabineta 2008. gada 17. marta noteikumiem Nr. 176 "Noteikumi par īpaša dokumenta formu un saturu krimināltiesiskajā sadarbībā ar Eiropas Savienības dalībvalstīm".  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iestādes, kuras amatpersonas sākotnēji pieņēmušas nolēmumu par mantiska rakstura piedziņu. Personas attiecībā par kurām pieņemts nolēmums par mantiska rakstura piedziņu administratīvā pārkāpuma procesā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2005. gada 24. februāra Pamatlēmums 2005/214/TI par savstarpējas atzīšanas principa piemērošanu attiecībā uz finansiālām sankcijām. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2005. gada 24. februāra Pamatlēmums 2005/214/TI par savstarpējas atzīšanas principa piemērošanu attiecībā uz finansiālām sankcijām. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Padomes 2005. gada 24. februāra Pamatlēmuma 2005/214/TI par savstarpējas atzīšanas principa piemērošanu attiecībā uz finansiālām sankcijām 4. panta 2. punkts un pielikums (Apliecība). | Projekta 2. punkts, kā arī 1. pielikums un 2. pielikums. | Pārņemts pilnībā daļā, kas attiecas uz administratīvā pārkāpuma procesu. | Projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts Tieslietu ministrijas un Ministru kabineta tīmekļvietnē, tādējādi dodot iespēju sabiedrībai līdzdarboties tiesību akta izstrādes procesā.  |
| 2. | Sabiedrības līdzdalība projekta izstrādē | Projekts 2019. gada 28. martā tika publicēts Tieslietu ministrijas tīmekļvietnes sadaļā "Sabiedrības līdzdalība" (https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti) un Ministru kabineta tīmekļvietnē (https://mk.gov.lv/content/ministru-kabineta-diskusiju-dokumenti), aicinot sniegt priekšlikumus par projektu līdz 2019. gada 11. aprīlim. |
| 3. | Sabiedrības līdzdalības rezultāti | Viedokļi par projektu netika saņemti.  |
| 4. | Cita informācija | Sabiedrības informēšana par Pamatlēmuma pārņemšanu administratīvā pārkāpuma procesā notikusi arī Administratīvās atbildības likuma pieņemšanas gaitā, kā arī pēc tā pieņemšanas (infografikas, publikācijas portālā: <https://lvportals.lv/> utt.)  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Administratīvā pārkāpuma procesā iesaistītās iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nepaplašina un nesašaurina valsts pārvaldes funkcijas. Projekta izpilde tiks nodrošināta esošo funkciju un cilvēkresursu ietvaros. Jaunas institūcijas netiek veidotas, netiek paredzēta esošo institūciju likvidācija vai reorganizācija. |
| 3. | Cita informācija |  Iesaistītās iestādes projekta īstenošanu nodrošinās tām paredzēto budžeta līdzekļu ietvaros.  |

Iesniedzējs:

Ministru prezidenta biedrs,

tieslietu ministrs Jānis Bordāns

Liukiša 67036967

Liene.Liukisa@tm.gov.lv

1. *Word forms of the original version of the certificate concerning the execution of Financial Penalties*. Pieejams: https://www.ejn-crimjust.europa.eu/ejn/libdocumentproperties.aspx?Id=1744 [↑](#footnote-ref-2)